ΓΡΑΠΤΗ ΕΡΩΤΗΣΗ E-1908/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: Γενετικά μεταλλαγμένοι οργανισμοί

Ζητείται από την Ευρωπαϊκή ώνωση να δημιουργήσει μια συνεκτική, διαφανή και αξιόπιστη διαδικασία για τους γενετικά μεταλλαγμένους οργανισμούς, προκειμένου να παίξει πρωταγωνιστικό ρόλο σε αυτές τις εξελίξεις, από τις οποίες δεν μπορεί να παραμείνει μακριά, τόσο από πολιτική, όσο και από οικονομική και εμπορική άποψη. Ειδικότερα, συνιστάται να υποβάλει την έγκριση παραγωγής, πώλησης, μετατροπής και εισαγωγής των ΓΜΟ στις ακόλουθες αρχές:

1. ενίσχυση της πολιτικής της ΕΕ μέσω της Ε& Α για τις εγκρίσεις και τους ελέγχους μετά από την διασκόρπιση 7

2. διαδικασία διαβούλευσης, διαφάνεια και πληροφόρηση όλων των φορέων του τομέα, από τους γεωργούς μέχρι τους καταναλωτές, με ένα σύστημα πιστοποίησης κατάλληλο και ευκόλως αναγνωρίσιμο, προκειμένου να μπορούν να λαμβάνουν τις δέουσες αποφάσεις 7 σε αυτό το πλαίσιο, ο ορισμός ενός συνεκτικού συστήματος έγκρισης, πιστοποίησης και ελέγχου είναι αναγκαίος, τόσο για τα προϊόντα κοινοτικής προέλευσης, όσο και για τα προϊόντα που εισάγονται, ούτως ώστε να επιλύονται τα προβλήματα που θα μπορούσαν να ανακύψουν 7

3. δημιουργία ενός ανεξάρτητου ευρωπαϊκού επιστημονικού οργανισμού που θα εγγυάται την ασφάλεια των καταναλωτών 7 θα εφαρμόζει μια διαφανή και αξιόπιστη διαδικασία αξιολόγησης των ενδεχομένων κινδύνων, έγκρισης κυκλοφορίας στην ενιαία αγορά και ελέγχου μετά από τη διασκόρπιση, ενώ θα συμβάλει στην επεξεργασία ενός διεθνούς πλαισίου 7

4. πριν από την έγκριση της κυκλοφορίας στην αγορά, θα έπρεπε να υπάρχει μια εις βάθος επιστημονική αξιολόγηση που θα βασίζεται σε δεδομένα προερχόμενα από μακροχρόνιες δοκιμές, απαραίτητη δε προϋπόθεση για την έκδοση αυτών των εγκρίσεων θα ήταν η συνεχής παρατήρηση μετά από τη διασκόρπιση, πράγμα που θα επέτρεπε τη βελτίωση των εγγυήσεων για την ανθρώπινη υγεία και την προστασία του περιβάλλοντος.

Απάντηση του κ. Santer εξ ονόματος της Επιτροπής (7 Οκτωβρίου 1997)

Η Επιτροπή αποδίδει μεγάλη σημασία στη δυναμική των τεχνικών γενετικής τροποποίησης και συμφωνεί ότι η ανάπτυξη αυτών των νέων τεχνικών πρέπει να εξεταστεί μέσα στο κατάλληλο διεθνές πλαίσιο. Η ταχεία ανάπτυξη των τεχνολογιών γενετικής τροποποίησης συνοδεύεται από στενή παρακολούθηση της ρυθμιστικής πλευράς τους ώστε να εξασφαλιστούν αφενός η ενημερωμένη και συνεκτική έγκριση και οι διαδικασίες εμπορίας, και αφετέρου οι μεγαλύτερες προδιαγραφές ασφαλείας για τους καταναλωτές και το περιβάλλον σύμφωνα με την αρχή της προληπτικής δράσης.

1. Η έρευνα και η ανάπτυξη που έχει σχέση με την ασφάλεια της απελευθέρωσης των γενετικά τροποποιημένων οργανισμών (ΓΤΟ) έχουν τύχει στήριξης στο πλαίσιο διαδοχικών κοινοτικών προγραμμάτων-πλαίσιο για την έρευνα και την τεχνολογική ανάπτυξη. Ιδιαίτερη προσοχή έχει δοθεί στη βιολογική ασφάλεια και την προκανονιστική έρευνα για να στηριχθούν οι κοινοτικοί κανονισμοί περί βιοτεχνολογίας. Από το 1986 έχουν τύχει στήριξης στον τομέα αυτό 175 εργαστήρια και για συνολικό κόστος 25 εκατ. ECU. Η Επιτροπή έχει προτείνει την ενίσχυση αυτής της έρευνας στο πέμπτο πρόγραμμα-πλαίσιο ((COM(97)142 )).

2. Οι κοινοτικές διαδικασίες έγκρισης για την εμπορία ΓΤΟ (ειδικότερα η οδηγία 90/220/ΕΟΚ ((ΕΕ L 117 της 8.5.1990 )) και ο κανονισμός περί νέων τροφίμων (ΕΚ) 258/97 ((ΕΕ L 43 της 14.2.1997 ))) απαιτούν λεπτομερή επιστημονική εκτίμηση των κινδύνων, και κανένας ΓΤΟ δεν τυγχάνει έγκρισης αν δεν κριθούν προηγουμένως, με βάση τα υφιστάμενα επιστημονικά στοιχεία, ασφαλή για τον άνθρωπο και το περιβάλλον. Η επιστημονική βάση για την αξιολόγηση αυτή ενημερώνεται διαρκώς σύμφωνα με την επιστημονική και τεχνολογική πρόοδο. Η Επιτροπή παραδέχεται ότι σε μερικές περιπτώσεις η εποπτεία μετά την απελευθέρωση μπορεί να ισοδυναμεί με προληπτική δράση. Έτσι, τον Δεκέμβριο 1996, όταν η Επιτροπή πρότεινε να εγκριθεί η σκόπιμη απελευθέρωση και εμπορία του γενετικά τροποποιημένου αραβόσιτου (Ζea Mays L.), αποφάσισε ταυτόχρονα να δρομολογήσει ένα έργο εποπτείας για την πιθανή ανάπτυξη αντοχής των εντόμων στο Bt-toxin.

3. Η Επιτροή εγκαινίασε πριν μερικούς μήνες μια νέα προσέγγιση σε επιστημονικές συμβουλές στον τομέα της υγείας των καταναλωτών και της ασφάλειας των τροφίμων ((COM(97)183 τελικό )) προκειμένου να ενισχυθεί η επιστημονική βάση κοινοτικών πρωτοβουλιών. Ειδικότερα, η κίνηση αυτή αποσκοπεί στην εξασφάλιση άριστων αποτελεσμάτων στις σχετικές επιστημονικές συμβουλευτικές επιτροπές, την ανεξαρτησία τους από διάφορες κοινωνικές, οικονομικές και πολιτικές επιρροές, καθώς και τη διαφάνεια των διαδικασιών εργασίας και παροχής συμβουλών από αυτές.

4. Ο κανονισμός περί νέων τροφίμων, που άρχισε να ισχύει τον Μάΐο 1997, χαράσει το πλαίσιο για την επισήμανση των νέων τροφίμων και των νέων συστατικών τροφίμων που παράγονται από ΓΤΟ. Επί πλέον, η Επιτροπή εισήγαγε πρόσφατα μια αξίωση σχετικά με την επισήμανση ΓΤΟ που θα κοινοποιείται προκειμένου αυτοί να τεθούν σε εμπορία σύμφωνα με την οδηγία 90/220/ΕΟΚ. Οι απαιτήσεις επισήμανσης εξετάζονται επίσης από την Επιτροπή στο πλαίσιο γεωργικών τομέων όπως οι ζωοτροφές και οι σπόροι προς σπορά. Επί πλέον, η Επιτροπή έχει αποφασίσει να αναπτύξει μια γενική πολιτική περί επισήμανσης που θα βασίζεται σε απόλυτα επιστημονικά κριτήρια και θα περιλαμβάνει υποχρεωτικά δεδομένα που θα αναφέρουν την παρουσία υλικών ΓΤΟ. Θα εφαρμόζεται μέσω της υφιστάμενης νομοθεσίας αλλά και νέας που θα θεσπιστεί ανάλογα.